# Julio Kaplan

Julio Argentino Kaplan Pera (nascut a l'Argentina el 25 de juliol de 1950) és un jugador d'escacs porto-riqueny, que té el títol de Mestre Internacional, i va ser Campió del món juvenil, el 1967.

## Biografia i professió

Nascut a l'Argentina, on va aprendre a jugar als escacs, va emigrar amb la seva família primer el 1964 a Puerto Rico, i després als Estats Units el 1967; allà, entrà a la Universitat de Berkeley, on es va graduar el 1972. Va destacar en el món dels escacs entre la segona meitat dels anys 1960 i la primera meitat dels anys 1970. Més endavant es va anar allunyant de la pràctica del joc per dedicar-se a la seva professió de programador de computadores: és autor de diversos programes per a jugar escacs.
Durant els anys 1980 va dedicar-se especialment a la programació de software d'escacs per SciSys i Saitek, i posteriorment treballà per a Autodesk. A començaments dels anys 1990 va col·laborar en el programa d'escacs Socrates.

## Resultats destacats en competició

El 1967, després de guanyar el campionat nacional de Puerto Rico, Kaplan va guanyar, inesperadament, el Campionat del món d'escacs juvenil celebrat a Jerusalem, superant forts jugadors com Raymond Keene, Jan Timman, o Robert Hübner, i obtenint així el títol Mestre Internacional.
El 1968, va empatar als llocs 6è-9è a Màlaga. El 1969, fou quart al campionat mundial juvenil d'Estocolm, que va guanyar Anatoli Kàrpov. El 1969, va empatar al vuitè lloc a San Juan (el guanyador fou Borís Spasski). El 1970, guanyar la 6a edició de l'El Segundo Open, el VI Obert Internacional de Monterrey, i el II Campionat de la Califòrnia Central, disputat a Hayward. El 1971, va guanyar el 22è Obert Anual de Califòrnia, disputat a Fresno. El 1973, va ocupar el vuitè lloc a São Paulo (el campió fou Predrag Ostojić). El 1973, va empatar al 12è-14è lloc a Madrid (el campió fou Kàrpov). El 1974, va empatar al segon lloc amb Florin Gheorghiu, darrere de Svetozar Gligorić, a Los Angeles.

### Participació en competicions per equips

Kaplan va jugar, representant Puerto Rico, en quatre Olimpíades d'escacs:
* El 1966, com a segon suplent a la 17a Olimpíada a l'Havana (+6 -4 = 4).
* El 1968, com a primer tauler a la 18a Olimpíada a Lugano (+1 -1 = 4).
* El 1970, com a primer tauler a la 19a Olimpíada a Siegen (+5 -1 = 7).
* El 1972, com a primer tauler a la 20a Olimpíada a Skopje (+7 -1 = 9).
També va participar en tres Campionats del món d'estudiants, els anys 1966 i 1971 representant Puerto Rico, i el 1976 representant els Estats Units
* El 1966, com a tercer tauler a Örebro (+7 -1 = 3) (medalla d'or)
* El 1971, com a primer tauler a Mayagüez (+4 -2 = 6)
* El 1976, com a primer tauler a Caracas (+3 -0 = 5) (medalla de plata)

## Notes i referències

* ↑ Revista Ajedrez, octubre 1967, pàgina 343
* ↑ The 105th Commencement, University of California, Berkeley, 1968
* 1 2 3 4 5 «Nota biogràfica de Julio Kaplan» (en anglès). Chessgames.com. [Consulta: 13 maig 2011].
* ↑ «Kaplan, Julio» (en alemany). Schachcomputer wiki. [Consulta: 9 gener 2011].
* ↑ «Quadre d'honor dels Campionats del món júnior, fins a 2004» (en anglès). Chessbase.com News, 29-11-2004. [Consulta: 13 maig 2011].
* ↑ Weeks, Mark. «World Junior Chess Champions» (en anglès). mark-weeks.com. [Consulta: 13 maig 2011].
* 1 2 3 4 5 6 7 La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* Estimació Elo de Julio Kaplan a «chessmetrics.com». [Consulta: 13 maig 2011]. (anglès)
* «Reportaje al MI Julio Kaplan» (en castellà). Nuestro Círculo núm.205, 08-07-2006. [Consulta: 12 maig 2011].